《题华山图》
宋代·马默

南山南面五千仞，瀑步飞来自山顶。
真人言我昔曾登，争奈今生都不省。
华山北面始披图，万壑千峰一一殊。
长记真人言向我，曾登山顶看寰区。

作者简介：宋单州成武人，字处厚。从石介学。举进士。知须城县。英宗治平中，为监察御史里行，遇事敢言。神宗即位，以论欧阳修事通判怀州。上疏陈十事，除知登州。又请更定《配岛法》，沙门岛囚徒得全活者甚众。入为三司盐铁判官，因与富弼善，且论新法不便，出知济、兖二州。哲宗元祐初召为司农少卿。反对恢复乡差衙前法，建议提举常平官归提刑司。除河东转运使，复移兖州，赈活流民数万计。后历宝文阁待制知徐州、河北都转运使。绍圣四年，坐附司马光落职致仕，元符三年复之。卒年八十。